Document ID: 32006D0852

NÕUKOGU OTSUS,
28. november 2006,
millega muudetakse otsust 1999/70/EÜ riikide keskpankade välisaudiitorite kohta Banka Slovenije välisaudiitori osas
(2006/852/EÜ)
EUROOPA LIIDU NÕUKOGU,
võttes arvesse Euroopa Ühenduse asutamislepingule lisatud protokolli Euroopa Keskpankade Süsteemi ja Euroopa Keskpanga põhikirja kohta, eriti selle artiklit 27.1,
võttes arvesse Euroopa Keskpanga 9. oktoobri 2006. aasta soovitust EKP/2006/14 Euroopa Liidu Nõukogule Banka Slovenije välisaudiitorite kohta, (1)
ning arvestades järgmist:
(1)
Euroopa Keskpanga (EKP) ja eurosüsteemi riikide keskpankade raamatupidamist peavad auditeerima sõltumatud välisaudiitorid, keda soovitab EKP nõukogu ja kiidab heaks Euroopa Liidu Nõukogu.
(2)
Nõukogu 11. juuli 2006. aasta otsuse 2006/495/EÜ (vastavalt asutamislepingu artikli 122 lõikele 2 ühisraha kasutuselevõtu kohta Sloveenias 1. jaanuaril 2007. aastal) (2) artikli 1 kohaselt täidab Sloveenia euro kasutuselevõtuks vajalikke tingimusi ja 2003. aasta ühinemisakti (3) artiklis 4 osutatud erand Sloveenia suhtes tuleks tühistada alates 1. jaanuarist 2007.
(3)
Sloveenia suhtes kohaldatava erandi tühistamise järel soovitas EKP nõukogu kiita nõukogul heaks Banka Slovenije välisaudiitoritena majandusaastateks 2007 ja 2008, alates majandusaastast 2007, Deloitte & Touche revizija d.o.o.
(4)
On asjakohane järgida EKP nõukogu soovitust ning muuta vastavalt otsust 1999/70/EÜ, (4)
ON TEINUD JÄRGMISE OTSUSE:
Artikkel 1
Otsuse 1999/70/EÜ artiklisse 1 lisatakse järgmine lõige:
“13. Deloitte & Touche revizija d.o.o. kinnitatakse käesolevaga Banka Slovenije välisaudiitoriks majandusaastateks 2007 ja 2008.”
Artikkel 2
Otsusest teatatakse EKPle.
Artikkel 3
Käesolev otsus avaldatakse Euroopa Liidu Teatajas.
Brüssel, 28. november 2006

Labels: 2
4
9
18